जोधपुर। फ्री इंटरनेट सुविधा के नाम पर देशभर में समर्थन जुटाने में लगे फेसबुक के खिलाफ आईआईटी-जोधपुर के तीन छात्रों ने मुहिम शुरू की है। एंटी फ्री बेसिक के नाम से शुरू की गई इस मुहिम को लोगों से जोरदार समर्थन मिलना शुरू हुआ है। इन युवाओं को मुख्य मकसद फेसबुक की इस सुविधा से भविष्य में होने वाली दुविधाओं को लेकर लोगों को जागरूक करना है। शुरुआती चार दिन में ही इसे दस हजार से अधिक लोगों का समर्थन मिल चुका है।
आईआईटी जोधपुर के दो छात्रों रोहिल सुराणा, कीर्तवर्द्धनसिंह राठौड़ के अलावा यहां से पास आउट हो चुके नारायण गुरिया ने एंटी प्री बेसिक के नाम से एक वेब पेज शुरू किया है। रोहिल ने बताया कि इन दिनों फेसबुक काम में लेने वालों को फ्री बेसिक नाम से एक नोटिफिकेशन मिल रहा है। जिसके जरिए टेलीकाम रेगुलेटरी अथारिटी आफ इंडिया(ट्राई) को फ्री इंटरनेट सुविधा उपलब्ध कराने के समर्थन में मेल भेजा जा सकता है। उसका कहना है कि कई लोग फ्री के नाम पर इसे पूरा पढ़े बगैर ही इसके समर्थन में ट्राई को संदेश भेज रहे है। जबकि इसके नुकसान ज्यादा है। ऐसे में हम लोगों को फ्री बेसिक इंटरनेट का समर्थन करने से पूर्व इसके नतीजों के बारे में विचार करने का संदेश दे रहे है। इस मुहिम से जुड़े एक अन्य छात्र कीर्तवर्द्धन सिंह का कहना है कि फ्री के नाम से लोग बहुत जल्दी झांसे में आ जाते है।
यह है मामला
- रिलायंस ने 23 नवम्बर को ट्राई को सूचित किया कि वह अपने जीएसएम ग्राहकों को फ्री इंटरनेट सुविधा देने जा रहा है। सेवा नियमों के ब्योरो के अभाव में ट्राई ने इस सेवा को शुरू नहीं करने को कहा।
- फिलहाल इस मुद्दे पर कोई निर्णय होने तक इसे रोके रखे। इसके बाद लोगों से राय लेकर इस पर फैसला किया जाएगा।
- ऐसे में अपने समर्थन में फेसबुक ने मुहिम शुरू की।
- आईआईटी-जोधपुर के तीन छात्रों ने इसके एंटी फ्री बेसिक इंटरनेट नाम से मुहिम शुरू की।
पहले भी रहा विवाद
फेसबुक ने कुछ समय पूर्व भी भारत में फ्री बेसिक इंटरनेट को नेट न्यूट्रेलिटी के नाम से शुरू करने का प्रयास किया था। लेकिन इसका भारी विरोध होने पर फेसबुक ने अपने कदम खींच लिए। अब एक बार फिर इसे फ्री इंटरनेट के नाम से दूसरे रास्ते से शुरू करने का प्रयास किया जा रहा है।
क्या है नफा-नुकसान
- फ्री बेसिक इंटरनेट का इस्तेमाल कर कोई भी मोबाइल यूजर फेसबुक, समाचार, मौसम सहित कुछेक सीमित साइट्स को देख सकेगा।
- वहीं एक निश्चित समय के पश्चात चुनिन्दा साइट्स के अलावा अन्य साइट को देखने के लिए भारी भरकम राशि वसूल की जाएगी। इसकी जानकारी अभी लोगों को नहीं दी जा रही है।
अगली स्लाइड्स में देखें अन्य फोटो
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva